ഉത്ര വധം: വിഷപ്പല്ലിന്റെ വിധി ഇന്ന് കൊല്ലം: സ്വത്ത് തട്ടിയെടുക്കാന് വേണ്ടി മൂര്ഖന് പാമ്ബിനെ ഉപയോഗിച്ച് ഭാര്യയെ കൊലപ്പെടുത്തുക! അപൂര്വങ്ങളില് അപൂര്വമെന്നു വിശേഷിപ്പിക്കാവുന്ന സംഭവമായ ഉത്ര വധക്കേസിലെ പ്രതി സൂരജിന് കോടതി എന്തു ശിക്ഷ നല്കുമെന്നറിയാന് ആകാംക്ഷയോടെ കാത്തിരിക്കുകയാണ് നാട്. ഘാതകരില് ഒരാളായ മൂര്ഖന് പാമ്ബിന്റെ അസ്ഥികൂടങ്ങളും പാമ്ബുപിടിത്തക്കാരും പാമ്ബുകളുടെ സ്വഭാവ സവിശേഷതകളും മറ്റും കോടതിമുറിയിലെത്തിയെന്ന പ്രത്യേകതയും ഈ കേസിനുണ്ട്. അന്നു നടന്നത് 2020 മാര്ച്ച് 7ന് രാവിലെയാണ് ഉത്രയെ അഞ്ചലിലുള്ള സ്വന്തം വീട്ടില് മരിച്ചനിലയില് കണ്ടെത്തിയത്. അന്നു നേരം പുലരുംമുമ്ബ് ആ വീട്ടില് എന്താണ് നടന്നതെന്ന് അന്വേഷണ ഉദ്യോഗസ്ഥനായ ക്രൈംബ്രാഞ്ച് ഡിവൈഎസ്.പി എ. അശോകന് പറയുന്നതിങ്ങനെ: ആറിന് സൂരജ് ഒരു ബാഗുമായി ഉത്രയുടെ വീട്ടിലേക്ക് വന്നു. കുപ്പിയിലാക്കിയ മൂര്ഖന് പാമ്ബ് ബാഗിലുണ്ടായിരുന്നു. കുപ്പി കിടപ്പുമുറിയിലെ സ്യൂട്ട് കേസിനുള്ളിലാക്കി. സന്ധ്യയ്ക്ക് ആറോടെ ജ്യൂസില് ഉത്രയ്ക്ക് മയക്കുമരുന്ന് കലര്ത്തി നല്കി. അന്ന് രാത്രി 11ഓടെ എല്ലാവരും ഉറങ്ങിയെന്ന് ഉറപ്പാക്കിയ സൂരജ് പുറത്തിറങ്ങി ഒരു വടിയെടുത്ത് മുറിയിലേക്ക് തിരിച്ചുവന്നു. സ്യൂട്ട് കേസ് തുറന്ന് കുപ്പിയെടുത്ത് മൂര്ഖനെ നിലത്തേക്കിട്ടു. പിന്നെ വാലില് പിടിച്ച് പൊക്കിയെടുത്ത ശേഷം വടി കൊണ്ട് തലയ്ക്കടിച്ച് പ്രകോപിപ്പിച്ചു. അതിന് ശേഷം പത്തിയില് മുറുകെപ്പിടിച്ച് ഉത്രയുടെ കൈയില് രണ്ടു തവണ കടിപ്പിച്ചു. മയക്കുമരുന്ന് ഉള്ളില് ചെന്നിരുന്നതിനാല് ഉത്ര വേദന അറിഞ്ഞില്ല. നിലത്തേക്കിട്ട പാമ്ബ് ഇഴഞ്ഞ് മുറിയുടെ മൂലയിലേക്ക് പോയി. അതിന് ശേഷം സൂരജ് കട്ടിലില് കയറി ഇരുന്നു. പിന്നെ നടന്നത് മാര്ച്ച് 7ന് നടന്ന സംഭവങ്ങളെക്കുറിച്ച് ഉത്രയുടെ സഹോദരന് വിഷു പറയുന്നത്: സൂരജ് സാധാരണ എട്ടു മണിക്കേ ഉണരാറുള്ളു. അന്ന് നേരെത്തെ ഉണര്ന്നു. പ്രഭാതസവാരി കഴിഞ്ഞ് മടങ്ങിയെത്തിയ അച്ഛനുമായി രാവിലെ ആറിനുതന്നെ സംസാരിച്ചു. എട്ട് മണിയോടെ അമ്മ ഉത്രയുടെ മുറിയിലേക്ക് ചെന്നു വിളിച്ചെങ്കിലും ഉണര്ന്നില്ല. ഇതോടെ അമ്മ നിലവിളിച്ചു. ഉടന് തന്നെ താനും അച്ഛനും മുറിയിലേക്ക് ചെന്നു. വീടിന് പുറത്തായിരുന്ന സൂരജും മുറിയിലെത്തി. ഉടന് തന്നെ ആശുപത്രിയില് കൊണ്ടുപോയി. കാഷ്വാലിറ്റിയില് കയറിയ സൂരജ് ഉത്രയെ എന്തോ കടിച്ചതാണെന്ന് ഡോക്ടര് പറഞ്ഞെന്നും ഉടന് തന്നെ വീട്ടില് പോയി പരിശോധിക്കണമെന്നും പറഞ്ഞു. താനും സൂരജും വീട്ടിലെത്തി. വീട്ടിലേക്ക് ആദ്യം കയറിയ സൂരജ് മുറിയിലേക്ക് തന്നെ ആദ്യം പറഞ്ഞുവിട്ടു. അവിടമാകെ തിരഞ്ഞെങ്കിലും ഒന്നും കണ്ടില്ല. ഇതിനിടെ ഡ്രസിംഗ് റൂമിലെ അലമാരയ്ക്കിടയില് ഒളിഞ്ഞിരുന്ന പാമ്ബിനെ സൂരജ് തന്നെ ചൂണ്ടിക്കാട്ടി. താന് അടിച്ചുകൊന്ന ശേഷം അച്ഛനെ വിളിച്ച് മൂര്ഖന് പാമ്ബാണ് കടിച്ചതെന്ന് പറഞ്ഞു. അപ്പോള് അവള് പോയെന്നായിരുന്നു അച്ഛന്റെ മറുപടി. ഗംഭീര അഭിനയം ഉത്രയെ പാമ്ബ് കടിക്കുന്നത് രണ്ടാം തവണയായതു കൊണ്ട് വീട്ടുകാര്ക്ക് സംശയം തോന്നി. സൂരജിന്റെ പെരുമാറ്റങ്ങള് സംശയം വര്ദ്ധിപ്പിച്ചു. പൊലീസ് അദ്യ ദിവസം വന്ന് അന്വേഷിച്ചെങ്കിലും പിന്നീട് അനക്കമുണ്ടായില്ല. ഇതിനിടെ ഉത്രയുടെ സ്വര്ണാഭരണങ്ങള് കുട്ടിയുടെ പേരിലാക്കണമെന്ന് പറഞ്ഞതോടെ സൂരജ് അസ്വാഭാവികമായി പെരുമാറി. ഇത് സംശയം വര്ദ്ധിപ്പിച്ചുവെന്ന് വിഷു പറയുന്നു. 22ന് റൂറല് എസ്.പിക്ക് പരാതി നല്കി. പൊലീസ് സൂരജിനെ നിരീക്ഷിക്കാന് തുടങ്ങി. ഫോണ് രേഖകള് പരിശോധിച്ചപ്പോള് പാമ്ബ് പിടിത്തക്കാരന് സുരേഷുമായി നിരന്തരം ബന്ധപ്പെട്ടിരിന്നുവെന്ന് കണ്ടെത്തി. അണലിയേയും മൂര്ഖനെയും കൂറിച്ച് ഗൂഗിളിലും യൂടൂബിലും തിര.തിനും തെളിവുകിട്ടി. സുരേഷിനെ കസ്റ്റഡിയിലെടുത്തപ്പോള് സൂരജ് മാസങ്ങള് മുന്പ് അണലിയേയും അടുത്തിടെ മൂര്ഖനേയും വാങ്ങിയതായി വെളിപ്പെടുത്തി. താന് മൂര്ഖനെ നല്കിയതിന് ശേഷമാണ് ഉത്ര കൊല്ലപ്പെട്ടതെന്ന വാര്ത്തകള് കണ്ടു വിളിച്ചപ്പോള് പുറത്താരോടും പറയരുതെന്ന് ഭീഷണിപ്പെടുത്തിയതായും സുരേഷ് പറഞ്ഞു. മേയ് 25ന് സൂരജിനെ കസ്റ്റഡിയിലെടുത്തു. ആദ്യം കുറ്റം സമ്മതിച്ചില്ല. ന്നെ കേസില് കുടുക്കിയതാണെന്ന് പറഞ്ഞ് മാദ്ധ്യമങ്ങള്ക്ക് മുന്നില് വിലപിച്ചു. പക്ഷെ ഇതിനിടെ അന്വേഷണ സംഘത്തിന്റെ പക്കല് സൂരജിനെതിരായ തെളിവുകള് നിറഞ്ഞു. ആദ്യ ശ്രമം ഫെബ്രുവരിയില് ഫെബ്രുവരിയിലാണ് സുരേഷില് നിന്നു സൂരജ് അണലിയെ വാങ്ങിയത്. ഫെബ്രുവരി അവസാനം അടൂരുള്ള സൂരജിന്റെ വീട്ടില് വച്ച് ഉത്രയെ അണലിയെ ഉപയോഗിച്ച് കൊലപ്പെടുത്താന് ശ്രമിച്ചു. അതേക്കുറിച്ച് അന്വേഷണ സംഘം പറയുന്നത്: സ്റ്റെപ്പില് അണലിയെ ഇട്ട ശേഷം മുകളിലത്തെ നിലയില് പോയി ഫോണ് എടുത്തുവരാന് ഉത്രയോടു പറഞ്ഞു. സ്റ്റെപ്പില് പാമ്ബിനെ കണ്ട് ഉത്ര പിന്തിരിഞ്ഞോടി. സൂരജ് പാമ്ബുമായി പുറത്തിക്കിറങ്ങി കാറിന്റെ ഡിക്കിയില് കുപ്പിയിലാക്കി സൂക്ഷിച്ചു. മാര്ച്ച് 2ന് സന്ധ്യയ്ക്ക് ഉത്രയ്ക്ക് പായസത്തില് മയക്കുമരുന്ന് കലര്ത്തി നല്കി. രാത്രി പതിനൊന്നോടെ കാറില് നിന്നു അണലിയെ എടുത്ത് ഉത്രയുടെ പുറത്തേക്കിട്ടു. കാലില് കടിയേറ്റു. വേദനിക്കുന്നതായി ഉത്ര ആദ്യം പറഞ്ഞെങ്കിലും സൂരജ് ഗൗനിച്ചില്ല. പിന്നീട് നിലവിളിച്ചതോടെ വീട്ടുകാര് ഉണര്ന്നു. വീട്ടില് രണ്ട് കാറുണ്ടായിട്ടും ആശുപത്രിയില് കൊണ്ടുപോയില്ല. സമയം നഷ്ടപ്പെടുത്താനായി സുഹൃത്തിനെ വിളിച്ചുവരുത്തിയാണ് ആശുപത്രിയില് കൊണ്ടുപോയത്. ദിവസങ്ങള് നീണ്ട ചികിത്സയ്ക്ക് ശേഷം ഉത്ര അഞ്ചലിലെ സ്വന്തം വീട്ടിലേക്ക് പോയി. സൂരജിനെതിരായ കുടുക്കുകള് ഉത്രയെ രണ്ട് തവണ പാമ്ബ് കടിച്ചപ്പോഴും സൂരജിന്റെ സാന്നിദ്ധ്യം മൂര്ഖനെയും അണലിയേയും നല്കിയതായി ചാവരുകാവ് സുരേഷിന്റെ മൊഴി പാമ്ബുകളെ കൈമാറിയ സ്ഥലങ്ങളിലെ ടവര് ലൊക്കേഷന് വിവരങ്ങളും കാമറ ദൃശ്യങ്ങളും ചാവരുകാവ് സുരേഷിനെ നിരന്തരം ഫോണില് വിളിച്ചതിന്റെ രേഖകള് ഇന്റര്നെറ്റില് പാമ്ബുകളെക്കുറിച്ച് തിരഞ്ഞതിന്റെ തെളിവുകള് ഉത്രയുടെ കാലിലേറ്റ കടിയുടെ പാടിലെ അസ്വാഭാവികത ബലം പ്രയോഗിച്ച് കടിപ്പിച്ചതിനു തെളിവായി കൂടുതല് ആഴത്തിലുള്ള മുറിവ് 150 സെന്റ് മീറ്റര് ഉയരത്തിലുള്ള ജനാല വഴി മൂര്ഖന് ഇഴഞ്ഞ് കയറില്ലെന്ന വിദഗ്ദ്ധരുടെ മൊഴി സൂരജ് മുഖ്യമന്ത്രിക്ക് നല്കിയ പരാതിയിലും വിചാരണ വേളയില് പറഞ്ഞതിലെ വൈരുദ്ധ്യം